«Իրեն հարգող երկիր, առանց իր շահը հաշվի առնելու, որևիցե քայլի չի կարող գնալ: Ես հստակ ասում եմ՝ փոխադարձ շահ կա այս հարաբերություններում: Ես վստահ եմ, որ ԱՄՆ-ն շահագրգռված է, որ տարածաշրջանում խաղաղություն լինի: Եթե դուք ուզում եք, որ ես նաև նշեմ, որ այդպիսի գործընթացները նվազեցնում են Ռուսաստանի ազդեցությունը, ապա կասեմ: Ազդեցությունների բաշխումը գերտերությունների խնդիրներից է: Բոլոր այն ներդրումները, թե՛ եվրոպական, թե՛ ամերիկյան, կարող են Հայաստանին տնտեսապես օգուտ բերել, իսկ դրանք բնականաբար թուլացնելու են մյուս երկրների, այդ թվում՝ Ռուսաստանի ազդեցությունը»,- ասաց նա: